Universal Zulu Nation

Universal Zulu Nation ni kundi la kimataifa la uhamasishaji wa hip hop lilianzishwa na hapo awali liliongozwa na msanii wa hip hop Afrika Bambaataa.

Universal Zulu Nation inakuza wazo la kwamba hip-hop ilianzishwa ili kudumisha maadili ya "amani, upendo, umoja na furaha" kwa watu wote bila kujali rangi, dini, au taifa.

Historia 

Hapo awali kundi hili lilijulikana kwa jina la Organization, liliibuka miaka ya 1970 baada ya kubadilishwa kwa Black Spades, genge la mitaani kutoka eneo la South Bronx, New York. Ingawa Black Spades walikuwa msingi wa kundi hili, magenge mengine kama Savage Nomads, Seven Immortals, na Savage Skulls yalichangia wanachama zaidi.   Wanachama walianza kuandaa hafla za kitamaduni kwa ajili ya vijana, wakichanganya miondoko ya dansi na harakati za muziki katika kile ambacho sasa kinajulikana kama nguzo za utamaduni wa hip hop. Nguzo za utamaduni wa hip hop ni pamoja na Emceeing (MCing), Deejaying (DJing), breaking, na machata.

Katika mahojiano mengi, Afrika Bambaataa ameeleza kuwa jina "Zulu" lilitokana na filamu ya mwaka 1964 yenye jina kama hilo.

Taswira ya Zulu Nation imekuwa ikibadilika kwa nyakati tofauti. Wakati wa miaka ya 1970 na 1980, Afrika Bambaataa na wanachama wa Zulu Nation mara nyingi walivaa mavazi yanayowakilisha tamaduni za sehemu mbalimbali dunia na makundi mengine wanachama wa Zulu Nation dunia kote wanaweza kutumia alama na mandhari mbalimbali za kitamaduni kueleza falsafa ya msingi wa Zulu Nation.

Tangu mwanzoni mwa miaka ya 1980, Zulu Nation ilianzisha matawi (yanayojitawala yenyewe) huko Japani, Ufaransa, Uingereza, Australia, Kanada, Korea Kusini na Cape Town nchini Afrika Kusini.

Kuanzia mwishoni mwa miaka ya 1980, katika kilele cha vuguvugu la Uafrocentriki katika hip-hop (wakati ambao wasanii kama vile KRS-One, Public Enemy, A Tribe Called Quest, Native Tongues, na Rakim walipata mafanikio), harakati hiyo ilionekana kujumuisha mafundisho mengi yanayohusiana na Nation of Islam, Nation of Gods and Earths , na Nuwaubian Nation. Katikati ya miaka ya 1990 baadhi ya wanachama walianza kuanzisha miradi au mashirika yao kama vile Ill Crew Universal. 

Afrika Bambaataa alijiuzulu kama kiongozi wa Zulu Nation mnamo Mei 2016 baada ya madai ya kuwanyanyasa kingono vijana na watoto kadhaa katika shirika hilo. Ronald Savage alikuwa wa kwanza kati ya wanaume kadhaa kumshutumu Bambaataa hadharani.

Mnamo mwaka wa 2017, mamia ya wanachama wa Zulu Nation walijiuzulu kutokana na kutokuwa na imani na kundi hilo na kuanzisha shirika lao la Zulu Union.

Zulu Nation nchini Ufaransa
Zulu Nation ilianzishwa Ufaransa mnamo 1982 na Afrika Bambaataa ziara ya "New York City Rap Tour"  ilipotumbuiza nchini humo katika miji kadhaa (Paris, Lyon, Metz, Belfort, Mulhouse) na wasanii PHASE 2, Futura 2000, Dondi, Grandmaster D.ST, Rock Steady Crew, Rammellzee na kikundi cha Wasichana wawili wa Uholanzi, Buffalo Girls. Zulu Nation ilianzia katikati ya jiji la Par. Tangu mwaka wa 1987, uhusiano wa Zulu Nation na jumuiya ya muziki ya hip hop ya Ufaransa ulipungua. Baada ya ziara ya Afrika Bambaataa nchini Ufaransa mwaka wa 2008 na kuungana tena kwa Zulu Nation huko Paris, harakati mpya za Universal Zulu Nation zimeibuka katika miji tofauti nchini Ufaransa.  Kwa mujibu wa Veronique Henelon, "rap ya Kifaransa imekuwa ikionyesho uhusiano na Afrika."  Kipindi cha kwanza cha televisheni cha hip-hop kinaripotiwa kuonekana nchini Ufaransa. Kiliitwa 'H.I.P. H.O.P.' na kilionyeshwa na kituo cha TF1 mnamo 1984.

Wanachama mashuhuri na washirika
 DJ Kool Herc
 Q-Tip
 Joeystarr
 Fab Five Freddy
 Ryuichi Sakamoto
 Kurtis Blow
 Spoonie Gee
 Rakaa
 Lord Jamar
 Kool Moe Dee
 Ice-T
 Ice Cube
 Immortal Technique
 Big Boi
 Ad-Rock
 Freddie Gibbs
 9th Wonder
 Lovebug Starski (marehemu)
 Jam Master Jay (marehemu)
 Phife Dawg (marehemu)
 Lil Wayne
 Zulu King Flowrex
 DJ Fuze (UK)
 Donnie’s Dad
 MC Spice
 Soul Messiah
 Bronx Style Bob

Katika tamaduni maarufu 
Universal Zulu Nation imeangaziwa kwa urefu katika mfululizo wa filamu ya Netflix "The Get Down" iliyotoka mwaka 2016. Katika mfululizo huo, nafasi ya Afrika Bambaataa imeigizwa na mwigizaji mwenye asili ya Nigeria Okieriete Onaodowan.

Tanbihi

Viungo vya nje
 Tovuti rasmi ya Zulu Nation
 Universal Zulu Nation Uholanzi 
 Universal Zulu Nation Australia
 Universal Zulu Nation Malta
 "Zulu Nation: From Gang To Glory", by Davey D

makundi ya muziki
hip hop